CELEX: 62010TN0416
Language: lt
Date: 2010-09-15 00:00:00
Title: Byla T-416/10: 2010 m. rugsėjo 15 d. pareikštas ieškinys byloje Yoshida Metal Industry prieš VRDT — Pi-Design and Others (juodais apskritimais padengtas paviršius)

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/32
            
         2010 m. rugsėjo 15 d. pareikštas ieškinys byloje Yoshida Metal Industry prieš VRDT — Pi-Design and Others (juodais apskritimais padengtas paviršius)
   
   (Byla T-416/10)
   ()
   2010/C 328/56
   Kalba, kuria surašytas ieškinys: anglų
   
      Šalys
   
   
      Ieškovė: Yoshida Metal Industry Co., Ltd (Niigata, Japonija), atstovaujama advokatų S. Verea, K. Muraro, M. Balestriero
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kitos procedūros Apeliacinėje taryboje šalys: Pi-Design AG (Tryngenas, Šveicarija), Bodum France SA (Neji prie Senos, Prancūzija), Bodum Logistics A/S (Bilundas, Danija)
   
      Ieškovės reikalavimai
   
   
               —
            
            
               Panaikinti 2010 m. gegužės 20 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1237/2008-1.
            
         
               —
            
            
               Patvirtinti 2008 m. liepos 15 d. Anuliavimo skyriaus sprendimą dėl Bendrijos prekių ženklo paraiškos Nr. 1372580.
            
         
               —
            
            
               Patvirtinti Bendrijos prekių ženklo Nr. 1372580 registracijos galiojimą.
            
         
               —
            
            
               Priteisti iš atsakovės ir kitų procedūros apeliacinėje taryboje šalių bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Įregistruotas Bendrijos prekių ženklas, kurio registraciją prašoma pripažinti negaliojančia: vaizdinis prekių ženklas, kurį sudaro juodais apskritimais padengtas paviršius 8 ir 21 klasių prekėms — Bendrijos prekių ženklo paraiška Nr. 1372580
   
      Bendrijos prekių ženklo savininkas: ieškovė
   
      Šalis, prašanti pripažinti Bendrijos prekių ženklo registraciją negaliojančia: kitos procedūros Apeliacinėje taryboje šalys
   
      Prekių ženklo suteikiama teisė, kuria remiasi šalis, prašanti pripažinti registraciją negaliojančia: šalys, prašančios pripažinti prekių ženklo registraciją negaliojančia, savo prašymą grindžia absoliučiais atmetimo pagrindais pagal Tarybos reglamento (EB) Nr. 207/2009 7 straipsnį
   
      Anuliavimo skyriaus sprendimas: atmesti prašymą pripažinti Bendrijos prekių ženklo registraciją negaliojančia
   
      Apeliacinės tarybos sprendimas: panaikinti apskųstą sprendimą ir pripažinti Bendrijos prekių ženklo registraciją negaliojančia
   
      Ieškinio pagrindai: Tarybos reglamento (EB) Nr. 207/2009 7 straipsnio 1 dalies e punkto ii papunkčio pažeidimas, nes Apeliacinė taryba suklydo nusprendusi, kad šio straipsnio nuostatos yra taikytinos ginčijamam Bendrijos prekių ženklui.